**P R I M J E R**

**O D G O V O R N A T U Ž B U**

OPĆINSKI SUD U SARAJEVO

ŠENOINA 1

SARAJEVO

Na broj:(upisati broj predmeta)

Sarajevo, datum

**TUŽILAC:** Naziv kompanije, JIB, adresa, mjesto (zastupano po: ime i prezime zakonskog zastupnika)

**TUŽENI:** Naziv kompanije, JIB, adresa, mjesto (zastupano po: ime i prezime zakonskog zastupnika)

**ODGOVOR NA TUŽBU**

**Radi:** duga

**Vsp.** 14.500,00 KM

Dana 01.11.2018. godine tuženi je primio tužbu na odgovor, te u ostavljenom roku, blagovremeno, izjavljuje odgovor na tužbu i ističe da je tužba u cjelosti neosnovana.

- Navedite sve procesne prigovore i razloge zbog kojih se tužbeni zahtjev osporava

- Navedite sve dokaz(e) kojima potvrđujete gore navedene činjenice.

**Primjer dokaza kada se u cjelosti pobija tužbeni zahtjev:**

- Dokaz:navesti dokaz (naprimjer:uvid u Sporazum o isplati duga u ratama od 19.12.2017.)

Tuženi je, međutim, cjelokupan dug od 20.000,00 KM izmirio tužiocu dana 03.03.2018. godine, te tužilac prema tuženom više nema nikakvih potraživanja. Tuženi je izmirio cjelokupnu obavezu prema tužiocu, što je vidljivo iz bankarskog izvoda sa računa tuženog od 03.03.2018. godine.

- Dokaz: Navesti dokaz (naprimjer: Izvod banke od 03.03.2018.)

**Primjer dokaza kada se djelimično pobija tužbeni zahtjev:**

- Dokaz: navesti dokaz (naprimjer: uvid u Sporazum o isplati duga u ratama od 19.12.2017.)

Nadalje, tuženi ističe i prigovor nedospjelosti potraživanja. Sporazumom o isplati duga u ratama od 19.12.2017. godine utvrđen je broj i dospjelost svake pojedinačne rate. Imajući u vidu kada je tužba podnijeta, jasno je da na plaćanje nisu dospjele sve rate, te u tom slučaju ne postoji obaveza tuženog da tužiocu isplati dug tražen tužbom u cjelosti.

Na kraju, tuženi ističe da je isplatio veći dio dospjelog duga dana 03.03.2018. godine. Tuženi smatra da u trenutku davanja odgovora na tužbu tužiocu duguje samo iznos od 1.500,00 KM

- Dokaz: navesti dokaz (naprimjer: Izvod banke od 03.03.2018.)

Prema tome, tuženi je dio duga isplatio, a veći dio duga još nije ne dospio na plaćanje.

Kako je tuženi isplatio dug tuženom prije podnošenja tužbe, tuženi predlaže da sud nakon provedenog postupka donese sljedeću:

**(Formulišite zahtjev u pogledu onoga što tražite od suda, naprimjer)**

**Primjer kada pobijate tužbeni zahtjev u cijelosti:**

**P R E S U D U**

Odbija se kao neosnovan tužbeni zahtjev tužioca u cijelosti.

Obavezuje se tužilac da tuženom nadoknadi troškove parničnog postupka, a sve u roku od 15 kalendarskih dana od dana pravnosnažnosti presude, pod prijetnjom prinudnog izvršenja.

**Primjer kada djelomično pobijate tužbeni zahtjev:**

**P R E S U D U**

Odbija se kao neosnovan dio tužbeni zahtjev tužioca u dijelu u kom tužbeni zahtjev prelazi iznos duga od 1.500,00 KM.

Obavezuje se tužilac da tuženom nadoknadi troškove parničnog postupka, a sve u roku od 15 kalendarskih dana od dana pravnosnažnosti presude, pod prijetnjom prinudnog izvršenja.

- U prilogu: odgovor na tužbu u 2 primjerka, dostavljaju se dokazi kao iz tužbe

POTPIS I PEČAT PODNOSIOCA